Diari Oficial de la Generalitat Valenciana


Sumari del DOGV 8084, del 14-07-2017 (2017/6394)

DECRET 88/2017, de 7 de juliol, del Consell, pel qual es modifica el Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/07/07/88/dof/vci/html**

### Dades del document

Número de DOGV
:   8084

Data del DOGV
:   14-07-2017

Secció del DOGV
:   I. DISPOSICIONS GENERALS

Número del document
:   2017/6394


Data del document
:   07-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * programa d'ensenyament
    * ensenyament primari
    * legislació
    * legislació escolar
    * planificació educativa

DECRET 88/2017, de 7 de juliol, del Consell, pel qual es modifica el Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana. [2017/6394]  
PREÀMBUL  
  
L'Estatut d'Autonomia de la Comunitat Valenciana, en l'article 53, estableix que la Generalitat té competència exclusiva en la regulació i administració de l'ensenyament en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que d'acord amb l'apartat 1 de l'article 81 d'aquella, el desenvolupen, de les facultats que atribueix en l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
Així mateix, ha sigut tingut en compte el Reial decret 126/2014, de 28 de febrer, que estableix el currículum bàsic de l'Educació Primària.  
Després de la publicació del Decret 108/2014, de 4 de juliol, del Consell, pel qual s'estableix el currículum i es desenvolupa l'ordenació general de l'Educació Primària a la Comunitat Valenciana i el Decret 136/2015, de 4 de setembre, del Consell, pel qual es modifiquen el Decret 108/2014, de 4 de juliol, del Consell, pel qual s'estableix el currículum i es desenvolupa l'ordenació general de l'Educació Primària a la Comunitat Valenciana i donada la necessitat de millorar la qualitat de l'ensenyament, així com la finalitat de dotar els centres d'una major autonomia i flexibilitat horària en l'Educació Primària es considera necessari establir modificacions normatives.  
Per això, d'acord amb el que es preveu en l'article 28.c de la Llei 5/1983, de 30 de desembre, de la Generalitat, del Consell; amb l'informe de l'Advocacia General de la; després de la negociació amb els agents representants de la comunitat educativa; a proposta del conseller d'Educació, Investigació, Cultura i Esport; amb el dictamen preceptiu del Consell Escolar de la Comunitat Valenciana; conforme el Consell Jurídic Consultiu de la Comunitat Valenciana, el Consell, prèvia deliberació, en la reunió del 7 de juliol de 2017,  
  
DECRETE  
  
Article únic. Modificació normativa  
1. Es modifiquen els articles 4, 5, 10, 12 i la disposició addicional primera del Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana, en els termes establerts en l'annex d'aquest decret.  
2. Es modifica l'annex IV del Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana, la redacció del qual és l'establerta en la distribució horària setmanal que consta en l'annex d'aquest decret.  
3. S'afig a l'esmentat Decret 108/2014 l'article 12 bis que figura en l'annex d'aquest decret.  
  
DISPOSICIÓ ADDICIONAL  
  
Única. Incidència en les dotacions de gasto  
L'aplicació i el desplegament d'aquest decret no podrà tindre cap incidència en la dotació dels capítols de despesa assignats a la conselleria competent en matèria d'educació, i, en tot cas, haurà de ser atés amb els mitjans personals i materials de l'esmentada conselleria.  
  
DISPOSICIÓ TRANSITÒRIA  
  
Única. Calendari d'aplicació  
Les modificacions previstes en l'article únic d'aquest decret seran aplicables a partir del curs escolar 2017-2018.  
DISPOSICIÓ DEROGATÒRIA  
  
Única  
Queden derogades totes les disposicions del mateix rang o inferior que s'oposen al que disposa aquest decret.  
  
DISPOSICIONS FINALS  
  
Primera. Normes de desplegament  
S'autoritza la persona titular de la conselleria competent en matèria d'educació per a dictar totes les disposicions que siguen necessàries als efectes de l'aplicació i el desenvolupament del que disposa aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
València, 7 de juliol de 2017  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
ANNEX  
Modificació del Decret 108/2014, de 4 de juliol, del Consell, pel qual s'estableix el currículum i es desplega l'ordenació general de l'Educació Primària a la Comunitat Valenciana  
  
1. Se suprimeix el segon paràgraf de l'apartat 4 de l'article 4.  
  
2. Es modifiquen els apartats 1, 2, 3, 4 i 5 de l'article 5, que queda redactat de la manera següent:  
Article 5. Horari  
1. Amb l'objectiu d'oferir una major flexibilitat a la jornada lectiva, l'horari lectiu setmanal permet als centres educatius programar en sessions d'entre 45 minuts i 60 minuts i, a més, es possibilita l'aplicació de projectes d'innovació pedagògica, projectes de contingut competencial, interdisciplinaris i tasques d'equips, dins del marc de l'autonomia que els centres tenen reconeguda en la llei d'educació vigent.  
  
2. L'horari lectiu setmanal per a cada un dels cursos ha de ser, incloses les hores d'esplai, de 25 hores lectives, distribuïdes de dilluns a divendres, que es poden desenvolupar en jornada continuada o partida.  
En els centres públics i privats concertats, la jornada escolar diària començarà, amb caràcter general, a les 09.00 hores i finalitzarà a les 17.00 hores. Durant els mesos de juny i setembre, les activitats escolars de l'alumnat es desenvoluparan amb caràcter general durant el matí, en jornada continuada de 09.00 a 13.00 hores.  
Cada centre docent establirà un període de descans diari en la jornada lectiva que es realitze durant el matí, preferentment entre les hores centrals, d'una duració de 30 minuts. Així mateix, els centres docents disposaran d'un període de descans entre les sessions de matí i les sessions de vesprada, amb una duració mínima d'1.30 hores.  
Excepcionalment, la direcció dels centres públics i les persones titulars dels centres privats concertats podran sol·licitar la modificació de la jornada escolar seguint el procediment establert per la normativa vigent.  
  
L'horari d'atenció a l'alumnat de menjador s'estableix com a mínim en 01.30 h.  
3. Dins del marc de l'autonomia del centre, el o la cap d'estudis confeccionarà els horaris acadèmics de l'alumnat i del professorat d'acord amb els criteris pedagògics establerts pel claustre, en el cas dels centres públics, o per decisió de la persona titular en els centres privats, per a cada curs d'acord amb els requisits següents:  
  
a) La càrrega horària conjunta assignada al bloc d'àrees troncals (Ciències de la Naturalesa, Ciències Socials, Llengua Castellana i Literatura, Matemàtiques i Primera Llengua Estrangera) ha de ser, com a mínim d'11.15 hores setmanals en cada curs, que representa el 50 % de l'horari lectiu setmanal destinat al desenvolupament del currículum.  
b) La càrrega horària conjunta assignada als blocs de lliure configuració autonòmica (Valencià: Llengua i Literatura) i al d'àrees específiques (Educació Física, Religió / Valors Socials i Cívics, Educació Artística) ha de ser, com a mínim, de 07.45 h.  
c) La càrrega horària assignada a les àrees instrumentals (Valencià: Llengua i Literatura, Llengua Castellana i Literatura i Matemàtiques) no podrà ser inferior a 3 hores.  
d) El període lectiu de lliure disposició queda establit en 03.30 h. setmanals per a cada curs.  
e) Els períodes lectius setmanals de lliure disposició es poden assignar a diverses àrees o a projectes interdisciplinaris, els objectius dels quals siguen assegurar a l'alumnat l'adquisició de les competències i els objectius del currículum, especialment a millorar la competència comunicativa oral de l'alumnat; a aquest darrer aspecte no es dedicarà menys d'1 hora. La distribució d'aquests períodes lectius no podrà ser aplicada a una sola àrea.  
f) En aquesta distribució, les àrees de Valencià: Llengua i Literatura i de Llengua Castellana i Literatura han de tindre la mateixa càrrega horària en el còmput total de cada curs.  
4. El personal encarregat de tutoria ha d'incorporar, dins de l'horari que comparteix amb el seu grup d'alumnat, un temps setmanal per desenvolupar les tasques pròpies de tutoria.  
  
3. L'apartat 3 de l'article 10 queda redactat de la següent manera:  
  
3. Els resultats de l'avaluació s'expressaran en els termes establerts en la normativa vigent.  
Els centres podran establir el model d'informe d'avaluació que consideren oportú en el seu projecte educatiu, tot i que en els documents d'avaluació caldrà ajustar-se als termes establerts en la normativa vigent.  
  
4. S'afig un nou apartat 5 a l'article 12, la redacció del qual és la següent:  
5. Per fomentar la innovació i promoure l'autonomia dels centres, la programació didàctica es pot dur a terme mitjançant projectes específics, com ara, treball per projectes, per àmbits, interdisciplinars, adreçats a millorar l'èxit escolar que asseguren a l'alumnat l'adquisició de les competències i els objectius del currículum.  
Aquests projectes han de tractar, com a mínim, els aspectes següents:  
a) L'assignació dels elements del currículum de més d'una de les àrees establertes en la normativa vigent.  
b) L'avaluació del projecte.  
c) La concreció de la càrrega horària del projecte i la distribució d'aquesta.  
  
5. S'afig un nou article 12 bis, la redacció del qual és la següent:  
  
Article 12 bis. Coordinació docent  
Per a afavorir la coordinació, el personal docent de primer i segon curs, el de tercer i quart curs i el de cinqué i sisé curs, respectivament, podran organitzar-se en equips, els quals han d'actuar sota la direcció d'una persona coordinadora per a cadascun. A més de les funcions establertes en el reglament orgànic i funcional de les escoles d'Educació Infantil i dels col·legis d'Educació Primària vigent, s'ha de responsabilitzar de la coordinació efectiva entre les diferents programacions docents i de l'adequació d'aquestes als currículums vigents.  
  
6. La disposició addicional primera queda redactada de la següent manera:  
Disposició addicional primera. Projectes lingüístics  
Les diferents àrees presents en el currículum de primària objecte d'aquest decret, s'impartiran d'acord amb els projectes lingüístics de centre autoritzats per la Conselleria d'Educació, Investigació, Cultura i Esport.  
  
7. Es modifica l'annex IV del Decret 108/2014, de 4 de juliol, del Consell, relatiu al model organitzatiu de la distribució de l'horari mínim lectiu setmanal, la redacció del qual serà la següent:


Còpia Permalink ELI